**Osnovna škola «Jelenje-Dražice»**

51218 Dražice, Školska 53

KLASA: 112-01/21-01/2

URBROJ: 2170-55-01-21-05

Dražice, 09. veljače 2021. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20) i članka 25. Pravilnika o načinu i postupku zapošljavanja u Osnovnoj školi „Jelenje-Dražice“ na prijedlog ravnateljice, Povjerenstvo za vrednovanje kandidata za zapošljavanje donosi:

**ODLUKU**

**o provedbi postupka vrednovanja kandidata prijavljenih na natječaj**

I.

Provest će se skraćeni postupak vrednovanja kandidata prijavljenih na natječaj objavljen dana 25. siječnja 2021. godine na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Osnovne škole „Jelenje-Dražice“ za radno mjesto učitelja/ice razredne nastave u produženom boravku (1 izvršitelj/ica) na određeno puno radno vrijeme od 40 sati tjedno, na način da će se provesti pisana provjera znanja, sposobnosti, motivacije i vještina.

II.

Pisana provjera provest će se dana 15. veljače 2021. godine s početkom u 12:00 sati u OŠ „Jelenje-Dražice“, u školskoj zgradi u Jelenju, na adresi Jelenje 17.

Pisana provjera traje 45 minuta.

III.

Kandidati koji ispunjavaju formalne uvjete natječaja, a čije su prijave pravodobne i potpune, pozvat će se na pisanu provjeru putem adrese elektroničke pošte koju su naveli u prijavi na natječaj.

IV.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) i nositi zaštitnu masku.

V.

Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

VI.

Pisana provjera vrednuje se bodovima od 0 do 10 bodova.

Smatra se da je kandidat zadovoljio na pisanoj provjeri ako je ostvario najmanje 50% bodova od ukupnog broja bodova.

VII.

O rezultatima natječaja, kandidati/kandidatkinje će biti obaviješteni javnom objavom na mrežnoj stranici škole: <http://www.os-drazice.skole.hr> u roku od 15 dana od potpisa ugovora o radu s izabranim kandidatom/kandidatkinjom, odnosno od donošenja odluke o neizboru kandidata/kandidatkinje.

VIII.

Pravni i drugi izvori za pripremanje kandidata za vrednovanje:

1. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20)

**Obrazloženje**

Na temelju odredbe članka 25. Pravilnika o načinu i postupku zapošljavanja u Osnovnoj školi „Jelenje-Dražice“ pri zapošljavanju na temelju natječaja na određeno vrijeme, vrednovanje kandidata može se, na prijedlog ravnatelja i odlukom Povjerenstva, provesti u skraćenom postupku u skladu s odredbama Pravilnika (testiranje samo iz nekog od navedenih područja vrednovanja, usmeno testiranje ili samo razgovor (intervju)).

Slijedom navedenoga odlučeno je kao u izreci.

Povjerenstvo za vrednovanje

kandidata za zapošljavanje

Predsjednica Povjerenstva

Antonija Favretto